11. ΝΟΜΟΣ υπ’ αριθ. 2809 της 10/17 Απρ. 1954 Περί ανασυστάσεως των καταστραφέντων Αρχείων των Δικαστικών Γραφείων της Πόλεως Ζακύνθου. Ψηφισάμενοι ομοφώνως μετά της Βουλής, αποφασίζομεν και διατάσσομεν: Άρθρον 1. 1.Επί το σκοπώ ανασυστάσεως των εκ των σεισμών και πυρκαϊάς του Αυγούστου 1953 καταστραφέντων Αρχείων των Δικαστικών Γραφείων της Πόλεως Ζακύνθου ορίζονται τα εν τοις επομένοις άρθροις. 2.Δικαστικά Γραφεία κατά την έννοιαν του παρόντος Νόμου νοούνται τα Γραφεία του Πρωτοδικείου, Κακουργιοδικείου, Πλημμελειοδικείου, Εισαγγελίας Πρωτοδικών, Ειρηνοδικείου, Πταισματοδικείου, τα Συμβολαιογραφεία, το Γραφείον μεταγραφών και Υποθηκών, το Γραφείον του Ληξιάρχου, τα παρά τη Λιμενική αρχή Γραφεία Νηολογίων, τα γραφεία Δικαστικών κλητήρων και το Αρχειοφυλακείον. ΚΕΦΑΛΑΙΟΝ Α΄ Γενικαί διατάξεις συγκεντρώσεως Αρχείων. Άρθρον 10. 1.Των ενδίκων μέσων, των μη αναπληρωθέντων κατά το άρθρον 6 παρ. 1, η άσκησις βεβαιούται τελεσιδίκως δι’ αποφάσεως του Προέδρου των Πρωτοδικών κατόπιν αιτήσεως υποβαλλομένης εντός ανατρεπτικής προθεσμίας ενός μηνός από της λήξεως της εν άρθροις 2-4 εξαμήνου προθεσμίας, εκδικαζομένης κατά την διαδικασίαν του άρθρου 634 Πολ. Δικ. και άνευ παραπομπής εις το Δικαστήριον. Βεβαιουμένης ούτω της ασκήσεως, αύτη εν αμφιβολία λογίζεται νομοτύπως και εμπροθέσμως γενομένη, οι δε δια των προτάσεων προβαλλόμενοι λόγοι θεωρούνται περιεχόμενοι εις το καταστραφέν δικόγραφον του ενδίκου μέσου. Επί αιτήσεως αναιρέσεως οι λόγοι προβάλλονται δι’ ιδίου δικογράφου κατά τα εν άρθρω 821 Πολ. Δικονομίας. 2.Μη ζητηθείσης εντός της κατά την προηγουμένην παράγραφον προθεσμίας της βεβαιώσεως της ασκήσεως του ενδίκου μέσου, τούτο λογίζεται μη ασκηθέν. 3.Κατά την επί των ενδίκων μέσων συζήτησιν εφαρμόζονται αναλόγως τα εν άρθρω 9 οριζόμενα ως προς την προβολήν νέων ισχυρισμών και την εξουσίαν του δικαστηρίου όπως διατάξη οιανδήποτε απόδειξιν. Ασχέτως τούτου το Δικαστήριον δικαιούται να αναπέμψη την υπόθεσιν εις το Πρωτοβάθμιον δικαστήριον προς εκ νέου έρευναν, ότε εφαρμόζονται τα εν άρθρω 8. Άρθρον 11. Τα εν άρθρ. 8, 9, και 10 οριζόμενα εφαρμόζονται αναλόγως και επί πάσης ειδικής διαδικασίας πολιτικού Δικαστηρίου, πολυμελούς ή μη. 6.Β.ι.11 Αρχεία Δικαστηρίων Άρθρ.12.-1.Επί αναγκαστικής κατασχέσεως κινητών ή ακινήτων, εφ’ ης δεν εχώρησε πλειστηριασμός: α)εάν ανεπληρώθη κατά το άρθρ. 6 παρ. 1 η κατασχετήριος έκθεσις επαναλαμβάνονται άπασαι αι κατά νόμον κοινοποιήσεις και δηλοποιήσεις ταύτης εντός μηνός από της λήξεως της κατά τα άρθρ. 2-4 του παρόντος εξαμήνου προθεσμίας, β)εάν δεν ανεπληρώθη κατά το άρθρ. 6 παρ. 1 η κατασχετήριος έκθεσις βεβαιούται αύτη τελεσιδίκως κατά το ουσιώδες περιεχόμενον της παρά του Προέδρου Πρωτοδικών Ζακύνθου κατά την διαδικασίαν των άρθρ. 634 επομ. Πολ.Δικ. και άνευ παραπομπής εις το Δικαστήριον, επί τη αιτήσει παντός έχοντος έννομον συμφέρον, υποβαλλομένη εντός προθεσμίας ενός μηνός από της λήξεως του εν άρθρ. 2-4 εξαμήνου, επαναλαμβάνονται δε άπασαι αι κατά νόμον κοινοποιήσεις και δηλοποιήσεις εντός μηνός από της δημοσιεύσεως της τοιαύτης αποφάσεως του Προέδρου Πρωτοδικών. 2.Η μη ενέργεια των ανωτέρω εντός των άνω προθεσμιών επάγεται αυτοδικαίως την ακυρότητα της κατασχέσεως. 3.Επί τοιούτων κατασχέσεων: α)ουδεμία ακυρότης επέρχεται ή δύναται να ζητηθή λόγω τυχόν μέχρι σήμερον μη εμπροθέσμου ενεργείας ή και παραλείψεως των υπό του νόμου επιβαλλομένων κοινοποιήσεων, δηλοποιήσεων και καταθέσεων, β)ως προς τας εν άρθρ. 890, 963 και 966 Πολ.Δικ. απαγορεύσεις και συνεπείας, η προς τον οφειλέτην αρχική κοινοποίησις των άρθρ. 887 και 959 και η προς τον Υποθηκοφύλακα αρχική δηλοποίησις του άρθρ. 960 λογίζονται εν αμφιβολία γενόμεναι την τελευταίαν ημέραν των εν τοις άρθροις τούτοις προθεσμιών, γ)ο πλειστηριασμός επιφυλαττομένης της εκ του Ν.Δ. 2719/1953 αναστολής, ενεργείται κατά τας περί μη κατορθωθέντων πλειστηριασμών διατάξεις των άρθρ. 913 και 985 Πολ.Δικ., πάντως δε μετά την κατά τινα των εν άρθρ. 6 παρ. 1, 7 παρ. 1 και 14 του παρόντος τρόπων αναπλήρωσιν του εκτελεστού τίτλου και του επιδοτηρίου της επιταγής, ολοκλήρου του από της κατασχέσεως μέχρι της αναπληρώσεως τούτου χρόνου λογιζομένου δια τον υπολογισμόν του εν άρθρ. 997 Πολ.Δικ. έτους, ως χρόνου νομίμου αναστολής, δ)Η παρά τω συμβολαιογράφω κατάθεσις του αναπληρωθέντος εκτελεστού τίτλου επιδοτηρίου της επιταγής και της κατασχετηρίου εκθέσεως ενεργείται εντός επτά ημερών από της αναπληρώσεώς των. 4.Επί κατασχέσεων εις χείρας τρίτου και συντηρητικών τοιούτων εφαρμόζονται αναλόγως τα ανωτέρω. 5.Επι ενεργηθέντων πλειστηριασμών, εφ’ ων δεν είχεν εκδοθή ο πίναξ κατατάξεως, από της κατά το άρθρ. 6 παρ. 1 αναπληρώσεως της εκθέσεως πλειστηριασμού επαναλαμβάνεται η διαδικασία κατατάξεως, της του άρθρ. 938 Πολ. Δικ. προθεσμίας αρχομένης από της άνω αναπληρώσεως της εκθέσεως πλειστηριασμού. ΚΕΦΑΛΑΙΟΝ Γ΄ Αναπληρώσεις Ληξιαρχικών Πράξεων Άρθρ.13.-1.Αι καταστραφείσαι ληξιαρχιακαί πράξεις αναπληρούνται δι’ αποφάσεως του Εισαγγελέως Πρωτοδικών Ζακύνθου επί τη αιτήσει παντός έχοντος έννομον συμφέρον είτε και αυτεπαγγέλτως. Ο Εισαγγελεύς βεβαιοί το περιεχόμενον της ληξιαρχικής πράξεως, δυνάμενος προς μόρφωσιν της κρίσεώς του να καλέση και εξετάση και μάρτυρας, επί τη βάσει δε της αποφάσεώς του ταύτης ανασυνιστάται παρά του αρμοδίου Ληξιάρχου η καταστραφείσα πράξις δια συντάξεως νέας τοιαύτης. Οι κατά την διάρκειαν των σεισμών λαβόντες χώραν θάνατοι, δι’ ους δεν συνετάγησαν ληξιαρχικαί πράξεις, βεβαιούνται κατά την αυτήν διαδικασίαν. 2.Επί γάμων, η τέλεσις των οποίων βεβαιούται εκ του βιβλίου αδειών γάμου της Μητροπόλεως Ζακύνθου, η  αναπλήρωσις της ληξιαρχικής πράξεως ενεργείται παρά μόνου του Ληξιάρχου, άνευ αποφάσεως του Εισαγγελέως και επί τη αιτήσει παντός έχοντος έννομον συμφέρον. 3.Αι πάσης φύσεως διορθώσεις και συμπληρώσεις των κατά την διαδικασίαν του παρόντος άρθρου ανασυνιστωμένων πράξεων ενεργούνται κατά την κειμένην νομοθεσία. ΚΕΦΑΛΑΙΟΝ Δ΄ Αναπλήρωσις λοιπών εγγράφων. Άρθρ.14.-1.Μετά την πάροδον της εν άρθρ. 2, 3, 4 και 7 εξαμήνου προθεσμίας παν έτερον έγγραφον των καταστραφέντων δικαστικών γραφείων, οίον αποφάσεις οριστικαί και προδικαστικαί παντός δικαστηρίου ή Προέδρου ή Πρωτοδίκου ή Ειρηνοδίκου ή Εισαγγελέως, πράξεις εισηγητών ή άλλων δικαστών, πρακτικά συμβιβασμών και καταργήσεως δικών, ορκωμοσίας δικηγόρων ή άλλων δικαστικών υπαλλήλων, δημοσιεύσεις διαθηκών, εκθέσεις αποδοχής ή παραιτήσεως κληρονομίας, εκθέσεις εξαγωγής κλήρων, πράξεις εισηγητών ή άλλων δικαστών, εκθέσεις δικαστικαί πάσης φύσεως, συμβολαιογραφικά έγγραφα παντός είδους, διμερή ή μη, αποδεικτικά επιδόσεων και εκθέσεις παντός είδους δικαστικών κλητήρων, εγγραφαί εν τοις βιβλίοις μεταγραφών, υποθηκών, κατασχέσεων και διεκδικήσεων, διαγραφαί και εξαλείψεις εκ τούτων και εν γένει σημειώσεις επί τούτων, εγγραφαί εν τοις νηολογίοις και εν γένει πάν έγγραφον εκδεδομένον υπό των καταστραφέντων δικαστικών γραφείων, εφ’ όσον δεν ορίζεται άλλως εν τω παρόντι νόμω αναπληρούται κατά το ουσιώδες αυτού περιεχόμενον δι’ αποφάσεως του Προέδρου Πρωτοδικών. 2.Κατά τον αυτόν τρόπον αναπληρούνται και αι υπό τον όρον της δόσεως όρκου οριστικαί αποφάσεις. Αναπληρουμένης κατά το ουσιώδες περιεχόμενον αυτής της τοιαύτης αποφάσεως, εάν συμβεβαιούται και η δόσις του όρκου, ούτος λογίζεται εν αμφιβολία ως εμπροθέσμως και νομοτύπως δοθείς. Μη βεβαιουμένης της δόσεως του όρκου ενεργείται η προς δόσιν τούτου διαδικασία, ο ούτω δε δοθησόμενος όρκος θεωρείται εν αμφιβολία εμπροθέσμως διδόμενος. Άρθρ.15.-1.Η κατά το άρθρ. 14 απόφασις του Προέδρου Πρωτοδικών εκδίδεται τη αιτήσει παντός έχοντος έννομον συμφέρον, κατά την διαδικασίαν του Νόμ. ΒΧΗ, ως ούτος εκάστοτε ισχύει. 2.Η αίτησις, απευθυνομένη κατά πάντων των εκ του καταστραφέντος εγγράφου βλαπτομένων, δέον να περιέχη το σχετικόν με την έκδοσιν του εγγράφου ιστορικόν και περιγραφήν του εγγράφου κατά το ουσιώδες αυτού περιεχόμενον, κατατίθεται δε παρά τω Γραμματεί του Πρωτοδικείου Ζακύνθου εντός ανατρεπτικής προθεσμίας ενός έτους αρχομένου από της λήξεως της εν άρθρ. 2, 3, 4 και 7 εξαμήνου προθεσμίας. 3.Της αιτήσεως μετά της οριζούσης την δικάσιμον πράξεως αντίγραφον κοινοποιείται εις τους καθ’ ων αύτη απευθύνεται 15 τουλάχιστον ημέρας προ της ορισθείσης δικασίμου. Η προθεσμία αύτη επί αποστάσεως παρεκτείνεται κατά το άρθρ. 195 Πολ. Δικ., επί διαδίκων δε αγνώστου διαμονής παρεκτείνεται επί τρεις μήνας. Άρθρ.16.-1.Ο Πρόεδρος κρίνει επί της αιτήσεως εκ των ενόντων μη δεσμευόμενος εκ των περί αποδείξεως διατάξεων της Πολ. Δικονομίας. Ακροάται των διαδίκων, εξετάζει τους εκατέρωθεν προτεινομένους μάρτυρας, εκτιμά πάσαν άλλην απόδειξιν και αποφαίνεται κατ’ ελευθέραν εκτίμησιν. Δύναται ν’ αναβάλλη ή διατάσση την συζήτησιν δι’ ετέραν τακτήν δικάσιμον, ίνα προσκομισθώσι ωρισμέναι αποδείξεις, να απαιτή την αυτοπρόσωπον εμφάνισιν των διαδίκων, να διατάσση την προσεπίκλησιν παντός έχοντος έννομον συμφέρον, την κλήτευσιν μαρτύρων και μη επικαλουμένων έτι υπό των διαδίκων (ιδία δε δικηγόρων, συμβολαιογράφων, υποθηκοφύλακος και άλλων δικαστικών ή μη υπαλλήλων), να επιβάλλη όρκους εις τους διαδίκους και εν γένει να ενεργή παν το κατά την κρίσιν του χρήσιμον προς σχηματισμόν πλήρους πεποιθήσεως. 2.Ουδείς μάρτυς δικαιούται να αρνηθή την μαρτυρίαν του προβάλλων το εκ της υπηρεσίας ή του επαγγέλματός του απόρρητον. 3.Μάρτυρες διαμένοντες εκτός της περιφερείας του Πρωτοδικείου Ζακύνθου εξετάζονται κατόπιν παραγγελίας του Προέδρου παρά του Ειρηνοδίκου της διαμονής των και απόντων των διαδίκων. (Μετά την σελ. 242,02) Σελ. 242,03 ΚΒ-7 Αρχεία Δικαστηρίων 6.Β.ι.11 4.Μάρτυρες νομίμως κλητευθέντες και μη εμφανιζόμενοι ή αρνούμενοι την μαρτυρίαν των καταδικάζονται υπό του Προέδρου αυτεπαγγέλτως εις το εν άρθρ. 231 Ποινικής Δικονομίας προβλεπόμενον πρόστιμον, επιφυλαττομένης και της κατά τον Ποινικόν Κώδικα βαρυτέρας ποινής. Κατά τα λοιπά εφαρμόζονται τα άρθρ. 315 και 316 της Πολ. Δικονομίας. Εάν οι αρνούμενοι την μαρτυρίαν είναι δικασταί, δικηγόροι, συμβολαιογράφοι, Υποθηκοφύλακες, υπάλληλοι της Γραμματείας των Δικαστηρίων, κλητήρες ή άλλοι δημόσιοι εν γένει υπάλληλοι τιμωρούνται και πειθαρχικώς. Άρθρ.17.-1.Κατά της αποφάσεως του Προέδρου επιτρέπονται ένδικα μέσα κατά τας οικείας διατάξεις του Νόμ. ΒΧΗ΄. 2.Η έφεσις εκδικάζεται τη επισπεύσει του επιμελεστέρου των διαδίκων κατά την επ’ αναφορά διαδικασίαν μετά κλήτευσιν των αντιδίκων, τηρουμένων ως προς την προς εμφάνισιν προθεσμίαν, την συζήτησιν και την απόφασιν των εν αρθρ. 16 οριζομένων. 3.Εν τη εκκλήτω δίκη επιτρέπεται η εξέτασις και νέων μαρτύρων. 4.Προς εκδίκασιν των κατά το παρόν άρθρον εφέσεων διατάσσεται δι’ αποφάσεως του Υπουργού Δικαιοσύνης η κατά χρονικά διαστήματα, εν τη αυτή αποφάσει οριζόμενα, μετάβασις τριών μελών του Εφετείου Πατρών εις Ζάκυνθον, ένθα συγκροτούσι το Εφετείον. Τούτο συνεδριάζει εις ον τόπον και το Πρωτοδικείον Ζακύνθου. Ως Γραμματεύς του Εφετείου δύναται να προσληφθή υπό του Προέδρου υπάλληλος της Γραμματείας του Εφετείου Πατρών ή υπάλληλος της Γραμματείας του Πρωτοδικείου Ζακύνθου. Ενώπιον του ούτω συνεδριάζοντος Εφετείου δύνανται να παρίστανται και οι παρά τω Πρωτοδικείω Ζακύνθου διωρισμένοι δικηγόροι. Άρθρ.18.-Η τελεσίδικος απόφασις του Προέδρου ή του Εφετείου η βεβαιούσα την καταστροφήν εγγράφου και το κατά την κρίσιν του ουσιώδες περιεχόμενον αυτού επέχει θέσιν πρωτοτύπου τούτου. Άρθρ.19.-Εάν μετά την κατά τα άρθρ. 14-17 δικαστικήν αναπλήρωσιν του καταστραφέντος εγγράφου ανευρεθή το πρωτότυπον ή επίσημον αντίγραφον τούτου, η απόφασις ανακαλείται τη αιτήσει παντός έχοντος έννομον συμφέρον κατά την διαδικασίαν των αυτών άρθρων. Τα εν τω μεταξύ όμως κτηθέντα δικαιώματα τρίτων ουδόλως παραβλάπτοναι, εφ’ όσον ούτοι ετέλουν εν καλή πίστει. Σελ. 242,04 ΚΒ-8 Άρθρον 2. 1.Πας κάτοχος πρωτοτύπου εγγράφου, αντιγράφου ή αποσπάσματος ή πιστοποιητικού ή οιουδήποτε άλλου εγγράφου προερχομένου εκ των καταστραφέντων δικαστικών γραφείων υποχρεούται να καταθέση τούτο παρά τω Γραμματεί Πρωτοδικών Ζακύνθου, εντός εξαμήνου προθεσμίας από της ισχύος του παρόντος. 2.Εάν ο κάτοχος των περί ων η προηγουμένη παράγραφος εγγράφων διαμένη εκτός της περιφερείας του Πρωτοδικείου Ζακύνθου υποχρεούται να καταθέση ταύτα εντός της κατά την προηγουμένην παράγραφον προθεσμίας παρά τω Γραμματεί του Ειρηνοδικείου του τόπου της διαμονής του, συντασσομένης προς τούτο εκθέσεως. Ο Γραμματεύς του Ειρηνοδικείου υποχρεούται να αποστείλη την επαύριον της καταθέσεως το κατατεθέν έγγραφον εις το Πρωτοδικείον Ζακύνθου. 3.Ο καταθέτων δικαιούται να ζητήση την εφ’ απλού έκδοσιν ενός αντιγράφου του κατατεθέντος εγγράφου. Άρθρ.20.-1.Έγγραφα καταστραφέντα και μη αναπληρωθέντα κατά τινα των εν άρθρ. 6 και 7 τρόπων και των οποίων η αναπλήρωσις δεν εζητήθη κατά την διαδικασίαν των άρθρ. 14 και επομ. δύνανται να αναπληρωθώσιν μετά την πάροδον της εν άρθρ. 15 εδάφ. 2 προθεσμίας μόνον δι’ αναγνωριστικής αγωγής και κατά την επί συνοπτικών δικών διαδικασίαν. 2.Επί τοιαύτης αναπληρώσεως όμως τα από της λήξεως της εν άρθρ. 15 εδάφ. 2 προθεσμίας και μέχρι της κατά το άρθρ. 21 παρ. 2 καταχωρίσεως της αναγνωριστικής αγωγής κτηθέντα υπό τρίτων δίκαια δεν παραβλάπτονται, εφ’ όσον ούτοι ετέλουν εν καλή πίστει. Άρθρ.21.-1.Παρά τω Υποθηκοφυλακείω Ζακύνθου τηρείται ίδιον βιβλίον υπό το όνομα «Βιβλίον Δικαστικής αναπληρώσεως Αρχείων», εν τω οποίω καταχωρίζεται εντός δέκα πέντε ημερών από της καταθέσεώς της πάσα κατά το άρθρ. 15 αίτησις αναπληρώσεως εγγράφου έχοντος αντικείμενον την σύστασιν, μετάθεσιν, αλλοίωσιν, κατάργησιν ή αναγνώρισιν εμπραγμάτων δικαιωμάτων επί ακινήτων. Ως προς την καταχώρισιν και τα στοιχεία αυτής εφαρμόζονται αναλόγως αι διατάξεις του Νόμ. 4697/1930 «περί συστάσεως βιβλίου διεκδικήσεως», του εκτελεστικού τούτου Π.Δ. της 12/18 Οκτ. 1933 και του Π.Δ. της 26/29 Δεκ. 1933. Το δια την καταχώρησιν ταύτην δικαίωμα του Υποθηκοφύλακος ορίζεται εις δραχ. 10.000. Άνευ προσαγωγής πιστοποιητικού του Υποθηκοφύλακος βεβαιούντος την καταχώρισιν, δεν επιτρέπεται η παρά των δικαστηρίων εξέτασις της αιτήσεως. Το εκ τούτου απαράδεκτον λαμβάνεται υπ’ όψιν κατά πάσα στάσιν της δίκης και αυτεπαγγέλτως, έχει δε ως συνέπειαν την οριστικήν απόρριψιν της αιτήσεως, μεθ’ ην μόνον νέα εμπρόθεσμος αίτησις πληρούσα τους όρους του παρόντος άρθρου δύναται να εξετασθή. 2.Τα ανωτέρω εφαρμόζονται και επί της κατά το άρθρ. 20 αναγνωριστικής αγωγής της αφορώσης αναπλήρωσιν εγγράφου των εν εδάφ. 1 του παρόντος άρθρου αντικειμένων. Άρθρ.22.-Η μετά την πάροδον της εν άρθρ. 2, 3, 4 και 7 εξαμήνου προθεσμίας αναπλήρωσις κατά τα άρθρ. 6 παρ. 2 και 7 παρ. 2 εγγράφων περί ων τα άρθρ. 2, 3, 4, 5 και 7 δεν θίγει δικαιώματα τρίτων, εφ’ όσον ταύτα εκτήθησαν μετά την πάροδον της εν άρθρ. 15 παρ. 2 προθεσμίας,ούτοι δε ετέλουν εν καλή πίστει. 6.Β.ι.11 Αρχεία Δικαστηρίων ΚΕΦΑΛΑΙΟΝ Ε΄ Αναπλήρωσις εγγράφων Ποινικής διαδικασίας Άρθρ.23.-1. Επί εκκρεμών ποινικών υποθέσεων των οποίων κατεστράφησαν αι δικογραφείαι: α)Εάν διεσώθη αντίγραφον παραπεμπτικού βουλεύματος ενεργείται εξέτασις κατά παραγγελίαν του Εισαγγελέως προς ανασχηματισμόν της ποινικής δικογραφίας, επί πλημμελημάτων όμως δύναται ο Εισαγγελεύς να εισαγάγη την υπόθεσιν εις το ακροατήριον και άνευ νέας εξετάσεως, εάν εκ του βουλεύματος παρέχωνται αυτώ τα προς τούτου στοιχεία. β)Εάν είχεν ασκηθή ένδικον μέσον κατά παραπεμπτικού, απαλλακτικού ή παύοντος προσωρινώς την καταδίωξιν βουλεύματος, διασωθέντος ή μη, διατάσσεται νέα εξέτασις προς ανασχηματισμόν της δικογραφίας παραγγελία του Εισαγγελέως. Τα αυτά ενεργούνται επί διασωθεισών ή μη αποφάσεων, είτε καταδικαστικών είτε μη, καθ’ ων είχεν ασκηθή ένδικον μέσον. Η άσκησις των ενδίκων μέσων βεβαιούται δια βουλεύματος του συμβουλίου επί τη αιτήσει των διαδίκων ή του Εισαγγελέως μετά βεβαίωσιν του αρμοδίου δικαστικού υπαλλήλου του Πρωτοδικείου ή της Εισαγγελίας, των διαδίκων ή των συνηγόρων των. γ)Επί πάσης άλλης περιπτώσεως επαναλαμβάνεται η ασκηθείσα ποινική δίωξις. 2.Τα εκδοθέντα γραμμάτια δια την επί εγγυήσει απόλυσιν του κατηγορουμένου αναπληρούνται δια δικαστικής αποφάσεως κατά τας διατάξεις των άρθρ.14 και επόμενα του παρόντος νόμου. Άρθρ.24.-1. Τελεσίδικοι αποφάσεις Ποινικών Δικαστηρίων Ζακύνθου μη αναπληρωθείσαι κατά τινα των εν τοις άρθρ.2-7 τρόπων, αναπληρούνται κατά το ουσιώδες περιεχόμενόν των επί τη αιτήσει παντός ενδιαφερομένου ή του Εισαγγελέως παρά του Συμβουλίου των Πλημμελειοδικών, το οποίον δύναται να διατάξη παν κατά την κρίσιν του χρήσιμον προς σχηματισμόν πλήρους πεποιθήσεως. Το αυτό εφαρμόζεται και επί τελεσιδίκων απαλλακτικών βουλευμάτων του Συμβουλίου Πλημμελειοδικών Ζακύνθου. 2.Εάν μετά την τοιαύτην αναπλήρωσιν ανευρεθή το πρωτότυπον ή αντίγραφον της αποφάσεως ή του βουλεύματος, το Συμβούλιον ανακαλεί την απόφασίν του επί τη αιτήσει παντός έχοντος έννομον συμφέρον ή του Εισαγγελέως. ΚΕΦΑΛΑΙΟΝ ΣΤ΄ Αναπλήρωσις Δελτίων Ποινικού Μητρώου Άρθρον 3. 1.Εντός εξαμήνου προθεσμίας από της ισχύος του παρόντος: Α)Ο Γραμματεύς των Πρωτοδικών Αθηνών υποχρεούται να αποστείλη εις το Πρωτοδικείον Ζακύνθου τα εις τούτον διαβιβασθέντα αντίγραφα των δημοσιευθεισών υπό του Πρωτοδικείου Ζακύνθου διαθηκών. Η αυτή υποχρέωσις υφίσταται και δια την υπηρεσίαν κληροδοτημάτων του Υπουργείου Οικονομικών δια τα προς αυτήν διαβιβασθέντα αντίγραφα διαθηκών. Β)Ο Γραμματεύς των Πρωτοδικών Αθηνών υποχρεούται να αποστείλει εις το Πρωτοδικείον Ζακύνθου άπαντα τα εις αυτόν βάσει του Α.Ν. 1323/1949 «περί των επί Κατοχής συναφθεισών αγοραπωλησιών ακινήτων» διαβιβασθέντα αντίτυπα αγωγών. Γ)Ο Γραμματεύς Εφετών Πατρών υποχρεούται να αποστείλη εις το Πρωτοδικείον Ζακύνθου: α)αντίγραφα των παρ’ αυτώ προς συζήτησιν κατατεθεισών εφέσεων κατά πάσης φύσεως αποφάσεων του Πρωτοδικείου ή Προέδρου Πρωτοδικών Ζακύνθου, β)εκ των παρά τω Εφετείω Πατρών κατατεθειμένων πολιτικών δικογραφιών, τα εν αυταίς παντός είδους έγγραφα εκδοθέντα υπό των καταστραφέντων δικαστικών γραφείων, οίον αντίγραφα αγωγών, αποφάσεων, προτάσεων, πρακτικών, εισηγητικών εκθέσεων, εκθέσεων δικαστικών κλητήρων, συμβολαίων, πιστοποιητικά Υποθηκοφύλακος, αποδεικτικά επιδόσεων κ.λ.π., γ)εκ των εν τω Αρχείω του Κακουργιοδικείου της περιφερείας Εφετείου Πατρών ποινικών δικογραφιών τα εν αυταίς αντίγραφα βουλευμάτων και παντός εγγράφου εκδοθέντος υπό των καταστραφέντων δικαστικών γραφείων, ως και τα εν αυταίς φύλλα ποινικού μητρώου, δ)εκ των εν τω αρχείω του Εφετείου Πατρών, είτε κατ’ έφεσιν αποφάσεων του Πλημμελειοδικείου Ζακύνθου, είτε εις πρώτον βαθμόν δικάσαντος τα εν αυταίς αντίγραφα βουλευμάτων, αποφάσεων, πρακτικών συζητήσεως και παντός άλλου εγγράφου εκδοθέντος υπό των καταστραφέντων δικαστικών γραφείων, ως και τα εν αυταίς φύλλα Ποιν. Μητρώου. Τας αυτάς υποχρεώσεις έχουσιν ο Γραμματεύς της Εισαγγελίας Εφετείου Πατρών και οι Γραμματείς πασών των εν τη περιφερεία του Εφετείου Πατρών, Εισαγγελιών, Πρωτοδικείων, ως προς τας εν τοις γραφείοις αυτών ευρισκομένας ποινικάς δικογραφίας. Δ)Ο Γραμματεύς του Αρείου Πάγου υποχρεούται να αποστείλη εις το Πρωτοδικείον Ζακύνθου αντίγραφα των παρ’ αυτώ κατατεθειμένων αναιρετηρίων ή εκθέσεων αναιρέσεων κατ’ αποφάσεων των Δικαστηρίων Ζακύνθου, εκ δε των παρ’ αυτώ πολιτικών ή ποινικών δικογραφιών τα εν αυταίς έγγραφα εκδοθέντα υπό των καταστραφέντων δικαστικών γραφείων. Την αυτήν υποχρέωσιν έχει και ο Γραμματεύς της Εισαγγελίας Αρείου Πάγου δια  τας παρ’ αυτώ ποινικάς δικογραφίας. Ε)Οι Διευθυνταί των Φυλακών του Κράτους υποχρεούνται να αποστείλωσιν εις το Πρωτοδικείον Ζακύνθου τα εν τω αρχείω των ευρισκόμενα αντίγραφα ή αποσπάσματα αποφάσεων ή βουλευμάτων εκδοθέντων παρά των καταστραφέντων δικαστικών γραφείων. 2.Άπασαι αι άνω Υπηρεσίαι προς της αποστολής των άνω εγγράφων υποχρεούνται να εκδώσωσιν αντίγραφα τούτων προς αντικατάστασιν των εν τοις οικείοις φακέλλοις και αρχείοις. Άρθρ.25.-1.Οι Γραμματείς των  Πλημμελειοδικείων, Κακουργοδικείων, Εφετείων  και Στρατοδικείων υποχρεούνται όπως, εντός  εξαμήνου προθεσμίας από της ισχύος του παρόντος, αποστείλωσιν εις τον Εισαγγελέα Πρωτοδικών Ζακύνθου δελτία των από του έτους 1940 και εντεύθεν καταδικασθέντων και γεννηθέντων εν τη περιφερεία του Πρωτοδικείου Ζακύνθου, εκ των παρ’ αυτοίς βιβλίων πρωτοκόλλου συντασσομένων δελτίων ποινικού μητρώου. 2.Οι Διευθυνταί των Φυλακών του Κράτους υποχρεούνται όπως εντός της αυτής προθεσμίας αποστείλωσιν εις τον Εισαγγελέα Πρωτοδικών Ζακύνθου τα εις τους παρ’ αυτοίς φακέλλους ευρισκόμενα αντίγραφα και αποσπάσματα ποινικού μητρώου των γεννηθέντων εν τη αυτή περιφερεία εκδίδοντες δια τους φακέλλους των αντιπεφωνημένα αντίγραφα ή εν ελλείψει τούτων πιστοποιητικά. 3.Πάσα δικαστική ή άλλη δημοσία υπηρεσία υποχρεούται όπως αποστείλη εις τον Εισαγγελέα Πρωτοδικών Ζακύνθου εντός εξαμήνου από της ισχύος του παρόντος άπαντα τα παρ’ αυτή ευρισκόμενα δι’ οιονδήποτε λόγον αποσπάσματα ή αντίγραφα ποινικής καταστάσεως των γεννηθέντων εν τη ανωτέρω περιφερεία, εκδίδουσα δι’ εαυτήν αντιπεφωνημένα αντίγραφα. Η Διεύθυνσης Εγκληματολογικών υπηρεσιών του Υπουργείου Εσωτερικών υποχρεούται όπως αποστείλη εις τον Εισαγγελέα Πρωτοδικών Ζακύνθου εντός εξαμήνου από της ισχύος του παρόντος δελτία εγκληματικότητος αναγράφοντα μόνον τας καταδίκας. 4.Βάσει των κατά τας ανωτέρω παραγράφους στοιχείων συντάσσονται νέα δελτία ποινικού μητρώου υπό του Εισαγγελέως Πρωτοδικών Ζακύνθου. Άρθρ.26.-Μέχρι της κατά το προηγούμενον άρθρον αναπληρώσεως των δελτίων ποινικού μητρώου και εις πάσαν περίπτωσιν μη επιτεύξεως αναπληρώσεως τούτων, η έκδοσις αποσπασμάτων και αντιγράφων ποινικού μητρώου γίνεται συμφώνως προς τας διατάξεις του άρθρ.17 του Ν.Δ./τος υπ’ αριθ.624/1948 «περί εκκαθαρίσεως των ποινικού και σωφρονιστικού περιεχομένου νομοθετημάτων της περιόδου της εχθρικής κατοχής». ΚΕΦΑΛΑΙΟΝ Ζ΄ Τελικαί Διατάξεις Άρθρ.27.-Άπαντα τα καταστραφέντα έγγραφα των δικαστικών γραφείων Ζακύνθου το ουσιώδες περιεχόμενον των οποίων ανεπληρώθη κατά τινα των εν άρθρ.6, 7, 14 και επόμενα τρόπων λογίζονται εν αμφιβολία συνταχθέντα κατά τους νομίμους τύπους. (Μετά την σελ.242,04) Σελ. 242,05 ΚΒ-9 Αρχεία Δικαστηρίων 6.Β.ι.11 Άρθρ.28-1. Άπασα εν γένει η διαδικασία του παρόντος νόμου ενεργείται ατελώς. Ατελώς επίσης ενεργείται πάσα ή κατά το εκδοθησόμενον Β. Δ/μα καταχώρισις εις τα ανασυνιστώμενα βιβλία, μεταγραφών, υποθηκών, κατασχέσεων και διεκδικήσεων, ως και νηολογίων, των επί τη βάσει του παρόντος νόμου αναπληρουμένων εγγράφων εν τοις καταστραφείσι βιβλίοις μεταγραφών, υποθηκών, κατασχέσεων, διεκδικήσεων και νηολογίων. Το δε δι’ εκάστην καταχώρισιν δικαίωμα των υποθηκοφυλάκων και μεταγραφοφυλάκων ορίζεται εις δραχ.10.000. 2.Ατελώς επίσης ενεργείται η διαδικασία των άρθρ.84-89 του Νόμ.5325/1932 προκειμένου περί συναλλαγματικών και γραμματίων καταστραφέντων εκ των σεισμών και πυρκαϊάς του Αυγ.1953. 3.Αι περί ων αι προηγούμεναι παράγραφοι του παρόντος άρθρου διαδικασίαι, ως και τα κατατιθέμενα ή συντασσόμενα οιαδήποτε έγγραφα, έτι δε και τα κατά την παρ.3 του άρθρ.2 του παρόντος νόμου χορηγούμενα αντίγραφα απαλλάσσονται επίσης από του ενσήμου δικαστικών αντιγράφων, ως και από παντός τέλους, δικαιώματος εισφοράς κλπ., οπωσδήποτε εισπραττομένων, υπέρ οιουδήποτε Ασφαλιστικού Ταμείου, Οργανισμού κλπ. εξαιρέσει των βαρυνόντων τους εν εκάστη περιπτώσει διεξάγοντας τας υποθέσεις δικηγόρους, συμβολαιογράφους και δικαστικούς κλητήρας. 4.Επίσης ατελώς, κατά τα ταίς προηγουμέναις παραγράφοις οριζόμενα, χορηγείται εκ των ανασυνιστωμένων Αρχείων το πρώτον αντίγραφον ή απόσπασμα ή πιστοποιητικόν, περιοριζομένων εις το ήμισυ των νομίμων και των αντιγραφικών δικαιωμάτων των συμβολαιογράφων ή αμίσθων υποθηκοφυλάκων. Άρθρ.29.-1. Κατά το άρθρ.458 Ποιν. Κώδικος τιμωρούνται α)οι παραλείποντες την κατά το άρθρ.2 προσαγωγήν και κατάθεσιν κάτοχοι των εγγράφων, β)οι εν τοις άρθρ.3, 4, 5 και 25 υπάλληλοι οι παραβαίνοντες τας εν αυτοίς υποχρώσεις. Ούτοι προς τη ποινή ταύτη, διώκονται και πειθαρχικώς. 2.Ο δι’ εξαπατήσεως επιτυγχάνων κατά την διαδικασίαν του παρόντος νόμου την αναπλήρωσιν μη υπάρξαντος ή άλλως κατά το περιεχόμενον έχοντος εγγράφου, δυναμένης της τοιαύτης αναπληρώσεως να έχη εννόμους συνεπείας, τιμωρείται κατ’ άρθρ.220 παρ.1 και 2 Ποιν. Κώδικος, εάν η πράξις αυτού δεν συνιστά βαρύτερον τιμωρούμενον έγκλημα. Σελ. 242,06 ΚΒ-10 Μετά την τοιαύτην καταδίκην δύναται να χωρήση ανάκλησις της εκδοθείσης αποφάσεως, εφαρμοζομένων των εν άρθρ.19 οριζομένων, ως και των εν άρθρ.24 παρ.2. Άρθρ.30.-Δια Β. Δ/τος εκδοδομένου προτάσει των Υπουργών Συντονισμού και Δικαιοσύνης καθορισθήσονται τα υπηρεσιακά βιβλία, άτινα θα τηρώνται δια τα ανασυνιστώμενα αρχεία, ο τρόπος καταχωρίσεως εν αυτοίς των αναπληρουμένων εγγράφων, τα γραφεία παρ’ οις ταύτα θέλουσιν κατατεθή και πάσα εν γένει λεπτομέρεια του παρόντος νόμου. Άρθρ.31.-Δια Β.Δ/τος εκδιδομένου προτάσει του Υπουργού της Δικαιοσύνης και μετ’ απόφασιν του Ανωτάτου Δικαστικού Συμβουλίου, αποσπώνται επί εν έτος παρά τω Πρωτοδικείω Ζακύνθου τέσσαρες Πρωτοδίκαι και εις Αντεισαγγελεύς Πρωτοδικών, δι’ αποφάσεως δε του Υπουργού της Δικαιοσύνης και μετά γνώμην των Οικείων Συμβουλίων των Δικαστηρίων, εις Δικαστικός Γραμματεύς και μέχρι 5 Δικαστικοί Υπογραμματείς ή Γραφείς προς ενίσχυσιν του προσωπικού του Πρωτοδικείου τούτου. Η απόσπασις αύτη δύναται να παραταθή επί εν εισέτι έτος . Άρθρον 4. Εντός της αυτής εξαμήνου προθεσμίας από της ισχύος του παρόντος: Α)Ο Οικονομικός Έφορος Ζακύνθου υποχρεούται να αποστείλη εις το Πρωτοδικείον Ζακύνθου εκ των εν τοις αρχείοις του φακέλλων των πάσης φύσεως υποθέσεων περαιωμένων ή μη, τα εν αυτοίς υπάρχοντα αντίγραφα ή αποσπάσματα συμβολαίων, διαθηκών, πρακτικών, ληξιαρχικών πράξεων, πιστοποιητικά υποθηκοφύλακος, και εν γένει παν έγγραφον εν αυτοίς εκδοθέν υπό των καταστραφέντων δικαστικών γραφείων ως επίσης και τα εν αυτοίς πιστοποιητικά του Δημάρχου Ζακύνθου αφορώντα γεγονότα γάμων, γεννήσεων και θανάτων, αφού προηγουμένως εκδώση και κρατήση αντίγραφον εφ’ όσων εγγράφων κρίνει δια την υπηρεσίαν του αναγκαίων. Β)Η Ιερά Μητρόπολις Ζακύνθου υποχρεούται να αποστείλη εις το Πρωτοδικείον Ζακύνθου τα παρ’ αυτή ευρισκόμενα αντίγραφα αποφάσεων διαζυγίων και λοιπά έγγραφα βεβαιωτικά της τελεσιδικίας τούτων. Γ)Οι επιστάται των νεκροταφείων του Δήμου Ζακύνθου υποχρεούνται να καταθέσωσι εις το Πρωτοδικείον Ζακύνθου τα τυχόν παρ’ αυτοίς σωζόμενα βιβλία ενταφιασμών μετά των αδειών ταφής. Δ)Η οικεία Υπηρεσία Στατιστικής του Κράτους υποχρεούται να αποστείλη εις το Πρωτοδικείον Ζακύνθου άπαντα τα παρ’ αυτή δελτία στατιστικής αποφάσεων των Δικαστηρίων Ζακύνθου. Άρθρ.32.-Καταργείται το από 17 Οκτ.1953 Β.Δ/μα «περί ανασυστάσεως καταστραφέντων αρχείων του Υποθηκοφυλακείου και των Συμβολαιογραφείων Ζακύνθου». Άρθρ.33.-1.Δια Β. Δ/τος εκδιδομένου προτάσει των Υπουργών Συντονισμού και Δικαιοσύνης αι διατάξεις του παρόντος νόμου δύναται να επεκταθώσιν εν όλω ή εν μέρει και εις την περιφέρειαν του Πρωτοδικείου Κεφαλληνίας. 2.Δια Β.Δ/των εκδιδομένων προτάσει του Υπουργού Συντονισμού και του αρμοδίου Υπουργού δύναται να καθορίζωνται τα της ανασυστάσεως. των καταστραφέντων αρχείων των λοιπών δημοσίων, Δημοτικών ή Κοινοτικών υπηρεσιών, ή υπηρεσιών νομικών προσώπων δημοσίου δικαίου της περιφερείας των νομών Ζακύνθου και Κεφαλληνίας. 6.Β.ι.11 Αρχεία Δικαστηρίων 12. ΒΑΣΊΛΙΚΟΝ ΔΙΑΤΑΓΜΑ της 11/30 Ιουν. 1954 Περί εκτελέσεως του Νομ. 2809/1954 «περί ανασυστάσεως των καταστραφέντων Αρχείων των δικαστικών γραφείων της πόλεως Ζακύνθου». Εν όψει του άρθρ. 30 του ν. 2809/1954 «περί ανασυστάσεως των καταστραφέντων αρχείων των δικαστικών γραφείων της πόλεως Ζακύνθου». Άρθρον 1.-Προς καταχώρησιν των κατά τας διατάξεις των άρθρων 2-5 και 7 του ν. 2809/1954 «περί ανασυστάσεως των καταστραφέντων αρχείων των δικαστικών γραφείων της πόλεως Ζακύνθου» αναπληρουμένων εγγράφων τηρούνται παρά τω Πρωτοδικείω Ζακύνθου τα κάτωθι υπηρεσιακά βιβλία: 1.Βιβλίον καταχωρίσεως των εγγράφων των προερχομένων εκ των καταστραφέντων γραφείων του Πρωτοδικείου Ζακύνθου, οιονδήποτε τμήμα και εάν αφορώσι ταύτα οίον αποφάσεων του Πρωτοδικείου ή Προέδρου ή οιουδήποτε μονομελούς Πρωτοδικείου πρακτικών ή εκθέσεων οιουδήποτε είδους τούτων ή του γραμματέως Πρωτοδικών Ζακύνθου, αποφάσεων ή πρακτικών του Πλημμελειοδικείου Ζακύνθου (τριμελούς ή μονομελούς) βουλευμάτων και πρακτικών του Συμβουλίου, παντός είδους δικογράφων κατατεθειμένων παρά τω γραμματεί (αγωγών, ανακοπών, κλήσεων, ενδίκων μέσων, προτάσεων των διαδίκων κλπ.) γενικώς δε παντός εγγράφου ή αντιγράφου ή αποσπάσματος ή πιστοποιητικού προερχομένου εκ του αρχείου του Πρωτοδικείου Ζακύνθου και οιασδήποτε υπηρεσίας αυτού.-2.Βιβλίον καταχωρίσεως των εγγράφων πάσης φύσεως των προερχομένων εκ του καταστραφέντος αρχείου της Εισαγγελίας Πρωτοδικών Ζακύνθου είτε αντιγράφου, είτε αποσπάσματος, είτε πιστοποιητικού.3.Βιβλίον καταχωρίσεως των εγγράφων των προερχομένων εκ του καταστραφέντος αρχείου του Ειρηνοδικείου Ζακύνθου, οίον αποφάσεων, πρακτικών, εκθέσεων παντός είδους, δικογράφων κατατεθειμένων παρά τω Γραμματεί (αγωγών, κλήσεων, ενδίκων μέσων, προτάσεων των διαδίκων κλπ.) γενικώς δε παντός εγγράφου, αντιγράφου, αποσπάσματος ή πιστοποιητικού προερχομένου εκ του αρχείου τούτου.-4.Βιβλίον καταχωρίσεως των εγγράφων των προερχομένων εκ του καταστραφέντος αρχείου του Πταισματοδικείου Ζακύνθου, είτε αντιγράφου, είτε αποσπάσματος, είτε πιστοποιητικού τούτου .-5.Βιβλίον καταχωρίσεως των εγγράφων των προερχομένων εκ των καταστραφέντων αρχείων των Συμβολαιογράφων Ζακύνθου, είτε αντιγράφου, είτε αποσπάσματος τούτου. -6.Βιβλίον καταχωρίσεως των εγγράφων των προερχομένων εκ του καταστραφέντος Αρχειοφυλακείου Ζακύνθου, είτε ταύτα είναι αντίγραφα ή αποσπάσματα είτε πιστοποιητικά και είτε αφορώσι συμβολαιογραφικάς πράξεις εκ των αρχείων των παρ’ αυτώ παλαιών Συμβολαιογράφων, είτε άλλα Δημόσια έγγραφα, κατατεθειμένα παρ’ αυτώ είτε ληξιαρχικάς πράξεις καταρτισθείσας υπό το κράτος των περί ληξιαρχικών πράξεων διατάξεων του Ιονίου Αστ. Κώδικος και κατατεθειμένας παρ’ αυτώ.-7.Βιβλίον καταχωρίσεως των εγγράφων των προερχομένων εκ του παρά τω Δήμω Ζακυνθίων κατά τον ν. 5097/1931 «περί  ληξιαρχικών πράξεων» αρχείου ληξιαρχικών πράξεων είτε αντίγραφα είναι ταύτα, είτε αποσπάσματα είτε πιστοποιητικά. -8.Βιβλίον καταχωρίσεως των εγγράφων των προερχομένων εκ των παρά τω Λιμεναρχείω Ζακύνθου νηολογίων, είτε αντίγραφα είτε αποσπάσματα είτε πιστοποιητικά είναι ταύτα.-9.Βιβλίον καταχωρίσεως των εγγράφων πάσης φύσεως των εκδοθέντων παρά των δικ. κλητήρων (αποδεικτικών επιδόσεως, εκθέσεων παντός είδους, εκθέσεων κατασχέσεων προγραμμάτων πλειστηριασμού κλπ.). -10.Βιβλίον καταχωρίσεως των εγγράφων πάσης φύσεως (αντιγράφων, αποσπασμάτων, πιστοποιητικών), των προερχομένων εκ του αρχείου του γραφείου Υποθηκών και Μεταγραφών Ζακύνθου αφορώντων δε μεταγραφάς ή σημειώσεις αυτών, εγγραφάς ή εξαλείψεις υποθηκών ή προσημειώσεων, εγγραφάς και άρσεις κατασχέσεων, καταχωρίσεις διεκδικήσεων κλπ. -11.Βιβλίον καταχωρίσεως των κατά το άρθρον 4, εδ. δ΄ του ν. 2809/1954 αποστελλομένων παρά της αρμοδίας υπηρεσίας δελτίων στατιστικών αποφάσεων των Δικαστηρίων Ζακύνθου. -12.Βιβλίον καταχωρίσεως των κατά το άρθρ. 7 του ν. 2809/1954 αποστελλομένων σχεδίων πολιτικών ή ποινικών αποφάσεων.-13.Βιβλίον καταχωρίσεως παντός άλλου εγγράφου μη περιλαμβανομένου εν τοις ανωτέρω υπ’ αριθ. 1-12 εγγράφοις.-Εις το τέλος εκάστου βιβλίου τηρείται βοηθητικόν ευρετήριον κατ’ αλφαβητικήν τάξιν των ονομάτων των διαδίκων τους οποίους αφορώσι τα καταχωριζόμενα έγγραφα. Άρθρον 2.-Τα κατά τα άρθρα 2, 3, 4, εδ. α΄ και β΄, 5 και 7, κατατιθέμενα ή αποστελλόμενα εις τον γραμματέα Πρωτοδικών Ζακύνθου έγγραφα θεωρούνται αυθημερόν παρά του Προέδρου Πρωτοδικών μετά μνείας της χρονολογίας της τοιαύτης θεωρήσεώς των, μετά την τοιαύτην δε θεώρησίν των καταχωρούνται αμελλητί επιμελεία του γραμματέως εις το δι’ έκαστον τούτων οικείον κατά το προηγούμενον άρθρον βιβλίον υπ’ αυξ. αριθ. καταχωρίσεως, αναγραφομένων εν ιδιαιτέραις στήλαις του αύξοντος αριθμού του καταχωρουμένου εγγράφου, της χρονολογίας τούτου, των ονοματεπωνύμων των διαδίκων, του είδους του εγγράφου (λ.χ. απόφασις, πρακτικόν, έκθεσις, αγωγή, έφεσις, προτάσεις, αποδεικτικόν επιδόσεως, συμβόλαιον, πιστοποιητικόν κλπ.) και το εκδόν τούτο όργανον (Πρωτοδικείον, Πρόεδρος, Γραμματεύς Πρωτοδικείου, Συμβολαιογράφος, φύλαξ μεταγραφών ή υποθηκών , δικαστικός κλητήρ κλπ.). Άρθρον 3.-1.Μετά την λήξιν της εν άρθρ. 2-4 προθεσμίας ο γραμματεύς Πρωτοδικών δια τακτικού πρωτοκόλλου γραφομένου επί του βιβλίου και κάτωθι της τελευταίας καταχωρίσεως παραδίδει. α)Εις τον Γραμματέα της Εισαγγελίας Ζακύνθου τα εν τω υπ’ αριθ. 2 του άρθρου 1 του παρόντος βιβλίω έγγραφα εκτός των πιστοποιητικών. β)Εις τον Γραμματέα του Ειρηνοδικείου Ζακύνθου τα εν τω υπ’ αριθ. 3 του άρθρου 1 του παρόντος βιβλίω έγγραφα εκτός των πιστοποιητικών. γ)Εις τον  γραμματέα του Πταισματοδικείου Ζακύνθου τα εν τω  υπ’ αριθ. 4  του  άρθρου 1  του  παρόντος  βιβλίω  έγγραφα (Μετά την σελ. 242,06) Σελ. 242,07 ΜΗ-11 Αρχεία Δικαστηρίων 6.Β.ι.12 εκτός των πιστοποιητικών, δ)Εις έκαστον των εν ενεργεία συμβολαιογράφων Ζακύνθου τα εν τω υπ’ αριθ. 5 του άρθρου 1 του παρόντος βιβλίω αφορώντα το αρχείον του έγγραφα. ε)Εις τον Προϊστάμενον των υπηρεσιών του Δήμου Ζακυνθίων τα εν τω υπ’ αριθ. 7 του άρθρ. 1 του παρόντος βιβλίω έγγραφα εκτός των πιστοποιητικών. στ)εις τον Λιμενάρχην Ζακύνθου τα εν τω υπ’ αριθ. 8 του άρθρ. 1 του παρόντος βιβλίω έγγραφα εκτός των πιστοποιητικών. ζ)εις τον φύλακα υποθηκών και μεταγραφών Ζακύνθου τα εν τω υπ’ αριθ. 10 του άρθρου 1 του παρόντος βιβλίω έγγραφα εκτός των πιστοποιητικών, κρατών παρ’ αυτώ δια το αρχείον του Πρωτοδικείου άπαντα τα άνω βιβλία μετά των εν αυτοίς κατακεχωρισμένων πιστοποιητικών και άπαντα τα λοιπά βιβλία υπ’ αριθ. 1, 6, 9, 11, 12 και 13 του άρθρ. 1 μετά πάντων των κατακεχωρημένων αυτοίς εγγράφων.-ΙΙ.Οι ανωτέρω υπό στοιχ. α-ζ υπάλληλοι άμα τη παραλαβή παρ’ αυτών των ανωτέρω εγγράφων προβαίνουσι αμελλητί εις την ανασύνταξιν των οικείων αρχείων της υπηρεσίας των καταχωρούντες ταύτα εις τα κατά τας κειμένας διατάξεις του οργανισμού αυτών οικεία δι’ εκάστην κατηγορίαν εγγράφων βιβλία της υπηρεσίας τούτων, άτινα κατά σειράν προηγούνται των μετά την καταστροφήν ανοιγέντων νέων βιβλίων αποτελούντων ούτω συνέχειαν των πρώτων. Τούτ’ αυτό οφείλει να πράξη ομοίως αμελλητί και ο γραμματεύς Πρωτοδικών Ζακύνθου δια τα εν τω υπ’ αριθ. 1 του άρθρ. 1 του παρόντος βιβλίω κατακεχωρημένα έγγραφα προβαίνων ούτω εις την ανασύνταξιν του αρχείου της υπηρεσίας του. Άρθρον 4.-Τα εν τοις άρθροις 2 και 3 του παρόντος εφαρμόζονται αναλόγως και ως προς τα κατά το άρθρον 6 εδαφ. 2 του ν. 2809/1954 μετά τη πάροδον της εν τοις άρθρ. 2, 3, 4 και 7 του αυτού νόμου προθεσμίας κατατιθέμενα ή αποστελλόμενα έγγραφα.-Δικαστικαί αποφάσεις αναπληρωθείσαι κατά το άρθρον 7 του ν. 2809/1954 καταχωρούνται επιμελεία του οικείου Γραμματέως εις το οικείον βιβλίον αναπληρουμένων αποφάσεων υποχρεουμένου του Γραμματέως Πρωτοδικών επί αποφάσεων του Ειρηνοδικείου ή Ειρηνοδίκου ή Πταισματοδίκου όπως διαβιβάση αντίγραφον τούτων εις τον οικείον Γραμματέα δια την τοιαύτην καταχώρησιν. Άρθρον 5.-1.Αι κατά τα άρθρα 10 εδ. 1, 12 παρ. 1 εδ. β΄, 14 παρ. 1, 15 του ν. 2809/1954 αιτήσεις και αι επ’ αυτών εκδιδόμεναι αποφάσεις του Προέδρου Πρωτοδικών ως και αι κατά το άρθρον 24 του ν. 2809/1954 αποφάσεις του Συμβουλίου Πλημμελειοδικών καταχωρούνται εις ιδιαίτερα βιβλία τηρουμένων και επί τούτων αλφαβητικών ευρετηρίων των ονομάτων των διαδίκων. Τα αυτά και επί αγωγών και αποφάσεων του άρθρου 20 εδ. 1, του ν. 2809/1954 εφαρμόζονται. -ΙΙ. Των αποφάσεων τούτων αντίγραφον, εφ’ όσον αφορώσι αναπλήρωσιν εγγράφων των κατηγοριών των υπ’ αριθ. 2, 3, 4, 5, 8 του άρθρ. 1 του παρόντος βιβλίων αποστέλλεται παρά του Γραμματέως Πρωτοδικών άμα τη δημοσιεύσει αυτών εις τους υπό στοιχ. α, β, γ, δ, στ του άρθρου 3 του παρόντος υπαλλήλους τα αρχεία της υπηρεσίας των οποίων αφορώσι τα δια  "τούτων αναπληρούμενα έγγραφα, οίτινες αμελλητί κατά χωρούσι το περιεχόμενόν των εις το κατά το άρθρον 3  Σελ. 242,08 ΜΗ-12 εδ. 2 του παρόντος τηρούμενον δι’ εκάστην κατηγορίαν εγγράφου οικείον βιβλίον του αρχείου των κρατούντες εις το αρχείον των το αποσταλλέν αντίγραφον. Εάν η απόφασις αφορά την αναπλήρωσιν εγγράφου των κατηγοριών περί ων τα υπ’ αριθ. 1, 6, 9 και 13 του άρθρου 1 του παρόντος βιβλία, ο Γραμματεύς Πρωτοδικών αμελλητί το περιεχόμενον ταύτης καταχωρεί εάν μεν τούτο αφορά έγγραφον της κατηγορίας των υπ’ αριθ, 6, 9, και 13 του άρθρ. 1 του παρόντος βιβλίων εις αυτό τούτο το βιβλίον, εάν δε αφορά έγγραφον της κατηγορίας του υπ’ αριθ, 1 του άρθρ. 1 του παρόντος βιβλίου εις το κατά το άρθρ. 3 εδ. 2 του παρόντος τηρουμένου δι’ εκάστην κατηγορίαν εγγράφου, οικείον βιβλίου του αρχείου του.-Των κατά το άρθρον 17 του ν. 2809/1954 εκδιδομένων αποφάσεων του Εφετείου ο γραμματεύς των Εφετών άμα τη δημοσιεύσει των οφείλει ν’ αποστείλη αντίγραφον εις τον αρμόδιον υπάλληλον (γραμματέα Πρωτοδικών ή υπάλληλον του εδ. 1 §§ α΄-στ΄ του άρθρ. 3 του παρόντος) όστις εν τω οικείω βιβλίω καταχωρίσεως του περιεχομένου της πρωτοδίκου αποφάσεως του Προέδρου και εν τω περιθωρίω της καταχωρήσεώς της σημειώνει την έκδοσιν της αποφάσεως του Εφετείου. Τα αυτά αναλόγως εφαρμόζονται και επί ανακλητικής αποφάσεως εκδιδομένης κατά το άρθρ. 19 του ν. 2809/1954 ή το άρθρ. 24 εδάφ. 2 του ιδίου νόμου, ως και επί αποφάσεων αναγνωριστικών του άρθρ. 20 εδ. 1 ν. 2809/1954. Άρθρον 6.-Αι εν τοις οικείοις βιβλίοις μεταγραφών, υποθηκών, κατασχέσεων και διεκδικήσεων Ζακύνθου επανεγγραφαί και καταχωρίσεις, ενεργούνται παρά του υποθηκοφύλακος οίκοθεν μεν, κατά το άρθρ. 3 του παρόντος οσάκις πρόκειται περί εγγράφων και καταχωρήσεων αναπληρουμένων τη βάσει του άρθρ. 6 του ν. 2809/1954 επιμελεία δε του έχοντος έννομον συμφέρον και επί καταβολή των κατά το άρθρ. 28 εδ. 1 του ν. 2809/1954 δικαιωμάτων του Υποθηκοφύλακος οσάκις πρόκειται περί εγγραφών και καταχωρίσεων αναπληρουμένων δικαστικώς κατά τα άρθρ. 14 και επί του ν. 2809/1954. Εν πάση περιπτώσει η αναπλήρωσις των εν τοις βιβλίοις μεταγραφών, υποθηκών, κατασχέσεων και διεκδικήσεων εγγραφών, διαγραφών, εξαλείψεων και σημειώσεων ολοκληρούται μόνον δια την εν τοις οικείοις νέοις βιβλίοις καταχωρίσεώς των. Άρθρον 7.-Αι παρά του Ληξιάρχου κατά το άρθρ. 13 του ν. 2809/1954 ανασυνιστάμεναι ληξιαρχικαί πράξεις καταχωρούνται εις τα κατά το άρθρ. 3 § 2 του παρόντος τηρητέα παρ’ αυτού βιβλία ανασυνισταμένων ληξιαρχικών πράξεων. Άρθρον 5. Πάσα άλλη δημοσία υπηρεσία του Κράτους Δικαστική  ή μη, ως και  πάσα τοιαύτη  Δημοτική  ή Κοινοτική ή άλλου Νο(Μετά την σελ.242) Σελ. 242,01 ΚΒ-5 Αρχεία Δικαστηρίων 6.Β.ι.11 μικού προσώπου Δημοσίου Δικαίου, υποχρεούται να αποστείλη εις το Πρωτοδικείον Ζακύνθου τα παρ’ αυτή οπωσδήποτε κατατεθειμένα ή υπάρχοντα έγγραφα εκδοθέντα υπό των καταστραφέντων δικαστικών γραφείων, εκδίδουσα και κρατούσα δι’ εαυτήν αντίγραφα τούτων. Άρθρον 8.-1.Αι κατά το άρθρον 17 του ν. 2809/1954 εκδιδόμεναι αποφάσεις και καθ’ ην έτι περίπτωσιν η εκδίκασις λαμβάνη χώραν εις την έδραν του Πρωτοδικείου Ζακύνθου δημοσιεύονται εις την έδραν του Εφετείου Πατρών. 6.Β.ι.12 Αρχεία Δικαστηρίων Άρθρον 6. 1.Τα κατά τα άρθρα 2, 3, 4 εδάφ. Α΄ και Β΄και 5 κατατιθέμενα ή αποστελλόμενα έγγραφα, θεωρούμενα και υπογραφόμενα υπό του Προέδρου Πρωτοδικών Ζακύνθου, επέχουσι θέσιν πρωτοτύπου, τα δε εκ τούτων πιστοποιητικά, ως και τα εν εδαφίοις Γ΄ και Δ΄ του άρθρου 4 στοιχεία χρησιμεύουσιν ως βοηθητικά της ανασυστάσεως των οικείων αρχείων. 2.Τα αυτά εφαρμόζονται, επιφυλασσομένης της εφαρμογής των εν άρθρω 20 οριζομένων, και δια τα μετά την λήξιν της κατά τα άρθρα 2, 3 και 4 εξαμήνου προθεσμίας κατατιθεμένα ή αποστελλόμενα έγγραφα. Άρθρον 7. 1.Δικασταί ή Δικαστικοί Πάρεδροι ή Ειρηνοδίκαι υπηρετήσαντες ποτέ ή υπηρετούντες παρά τοις Δικαστηρίοις Ζακύνθου και διορισθέντες εισηγηταί επί πολιτικών ή ποινικών υποθέσεων, υποχρεούνται εντός έξ μηνών από της ισχύος του παρόντος να αποστείλωσιν ή προσαγάσωσιν εις τον Πρόεδρον Πρωτοδικών Ζακύνθου άπαντα τα παρ’ αυτών τυχόν τηρούμενα σχέδια πολιτικών ή ποινικών αποφάσεων και βουλευμάτων. Ο Πρόεδρος έχων υπ’ όψη τα σχέδια ταύτα, άτινα συσχετίζει προς τα δυνάμει του παρόντος νόμου προσαχθέντα ή αποσταλέντα έγγραφα, ως και τας τυχόν γινομένας εξομολογήσεις των διαδίκων και των πληρεξουσίων των, καταρτίζει, μετά κλήτευσιν προς ακρόασιν των διαδίκων, το ιστορικόν, σκεπτικόν και διατακτικόν της καταστραφείσης αποφάσεως, ήτις κατατίθεται εις το αρχείον του Δικαστηρίου και αποτελεί το πρωτότυπον της αποφάσεως. Εάν επί τη βάσει των άνω καθίσταται αδύνατος η αναπλήρωσις της αποφάσεως, τα στοιχεία ταύτα παραμένουσιν εις το οικείον αρχείον του Πρωτοδικείου ως βοηθητικά της ανασυστάσεως των οικείων αρχείων. 2.Τα αυτά εφαρμόζονται και δια  τα μετά την λήξιν της ανωτέρω εξαμήνου προθεσμίας αποστελλόμενα σχέδια. 3.Ο μη παραστάς ή ο διαφωνών έχει δικαίωμα ανακοπής κατά τα άρθρα 235 επομ. Πολ. Δικονομίας. ΚΕΦΑΛΑΙΟΝ Β΄ Τύχη εκκρεμών πολιτικών δικών και εκτελέσεων. Άρθρον 8. Επί υποθέσεων εφ’ ων δεν εχώρησε συζήτησις, εάν δεν ανεπληρώθη κατά το άρθρον 6 παράγραφος 1 το εισαγωγικόν της δίκης έγγραφον αναπληρούται τούτο δια καταθέσεως νέου . Η κατάθεσις αύτη θεωρείται γενομένη κατά τον χρόνον της καταθέσεως του καταστραφέντος. Τα αυτά εφαρμόζονται και εάν εχώρησε μεν συζήτησις, δεν ανεπληρώθη όμως κατά τα άρθρα 6 παρ. 1, 7 παρ. 1 και 14 παρ. 1 ή προδικαστική απόφασις. Άρθρον 9. 1.Επί υποθέσεων εφ’ ων εχώρησε συζήτησις και δεν εξεδόθη οριστική απόφασις ή τοιαύτη υπό τον όρον δόσεως ή μη όρκου, συνεχίζεται η δίκη από του σημείου της κατά τα άρθρα 6 παρ. 1, 7 παρ. 1 και 14 παρ. 1 αναπληρωθείσης προδικαστικής αποφάσεως, των δια  Σελ. 242,02 ΚΒ-6 ταύτης τασσομένων προθεσμιών, εφ’ όσον αποδεδειγμένως εκάτερος των διαδίκων δεν κατέστη προ της 12ης Αυγούστου 1953 έκπτωτος και δεν έχουσι νομίμως ανασταλή, αρχομένων εκ νέου από της νέας κοινοποιήσεως ταύτης. 2.Αι διεξαχθείσαι αποδείξεις, ως τα οικεία πρακτικά ή αι εκθέσεις κατά το άρθρον 6 παρ. 1 δεν αναπληρώθησαν, επαναλαμβάνονται. Επί εξετάσεως μαρτύρων μη περατωθείσης και ης η έκθεσις κατά το άρθρον 6 παρ. 1, ανεπληρώθη εν αμφιβολία λογίζεται αύτη εμπροθέσμως γενομένη και οι εξετασθέντες μάρτυρες ως νομίμως γνωστοποιηθέντες, απαιτουμένης μόνον νέας γνωστοποιήσεως των εξετασθησομένων μαρτύρων. 3.Επί των υποθέσεων του παρόντος άρθρου κατά την πρώτην μετά την ισχύν του παρόντος νόμου συζήτησιν, εάν δεν διεσώθη αντίγραφον των προτάσεων της πρώτης συζητήσεως, άπαντες οι κατά την νέαν ταύτην συζήτησιν προβληθησόμενοι ισχυρισμοί λογίζονται προβληθέντες κατά την πρώτην συζήτησιν. 4.Το Δικαστήριον εν πάση περιπτώσει, εάν εξ οιουδήποτε λόγου αδυνατή να μορφώση γνώμην, δύναται να διατάξη οιανδήποτε απόδειξιν περί του περιεχομένου, παντός μη διασωθέντος εγγράφου. 5.Επί αγωγών υπαγομένων εις την εν τοις βιβλίοις  διεκδικήσεων καταχώρισιν, αύτη λογίζεται εμπροθέσμως γενομένη, πλην απαιτείται νέα καταχώρισις εντός μηνός αρχομένου εις την περίπτωσιν του άρθρου 8 από της καταθέσεως της νέας αγωγής, εις πάσαν δε άλλην περίπτωσιν εντός τριών μηνών από της κατά το άρθρον 6 παρ. 1, 7 παρ. 1 και 14 παρ. 1 αναπληρώσεως της αγωγής ή της προδικαστικής αποφάσεως, κατά ταύτην δε όσα στοιχεία εκ των δια την καταχώρισιν απαιτουμένων δεν προκύπτουσιν εκ των αναπληρωθέντων εγγράφων, αναπληρούνται δι’ εγγράφου δηλώσως του διαδίκου γινομένης εν τη αιτήσει του δια την νέαν καταχώρισιν. Η Γραμματεία του Δικαστηρίου επιμελείται της εγγραφής της αποφάσεως εξ επαγγέλματος.

[Source: greek_legal_code_raptarchis | Tokens: 37804]